Tolong jelaskan mengenai Sejarah dari Sekolah Kebangsaan Engkabang dalam bahasa melayu

Sekolah Kebangsaan Engkabang telah mula beroperasi pada 4 Januari 1951 di bawah Majlis Daerah Kalaka, Saratok.  Pada mula penubuhannya, nama asal sekolah ini ialah Nyabor Dayak School. Pada masa itu, hanya seorang guru bertugas, iaitu Encik Essau Anak Indit dari kawasan Krian, Saratok, dengan bilangan pelajar seramai 97 orang.  Kebanyakan pelajar terdiri daripada mereka yang berumur dalam lingkungan 18 tahun ke atas, dan sebahagiannya sudahpun berumahtangga.

Dalam tahun 1953, Nyabor Dayak School yang bertempat di Pangkalan Paku telah dipindahkan ke tapak baru iaitu ke Pangkalan Tusor dengan bilangan murid seramai 78 orang.  Pada tahun 1954, penduduk dari Rumah Panjang Sedik dan Rumah Panjang Engkabang telah berebut untuk membawa sekolah tersebut ke kawasan masing-masing.  Nasib lebih menyebelahi pihak Rumah Panjang Engkabang di mana pada tahun 1955 mereka telah mendapat kebenaran lalu menderma tapak sekolah berdekatan dengan rumah panjang Engkabang.  Pada tahun tersebut juga sekolah ini telah menerima pelajarnya berjumlah 41 orang dengan seorang sahaja guru, iaitu Encik Stephen Anak Nyalong yang bertugas di bawah Majlis Daerah Kalaka, Saratok.

Mulai tahun 1955 juga bermulanya era baharu, di mana sekolah tersebut telah bertukar nama menjadi Sekolah Rendah Kerajaan Engkabang, Nyabor dan nama tersebut kekal sehingga kini.  Kesemua urusan pembinaan sekolah ini adalah hasil derma ikhlas daripada penduduk setempat dan dibina secara bergotong-royong.